 Katika mchezo huo ambao ni wa kumalizia ratiba, Malindi ilijipatia bao lake la kwanza katika dakika ya 17 lililofungwa na Adam Abdalla ambalo lilidumu hadi mapumziko.Mchezo huo ulikuwa muhimu kwa New Afrika ambayo ilikuwa na nafasi kubwa ya kusonga mbele iwapo ingeshinda na kufikia hatua ya robo fainali, lakini walishindwa kufikia malengo kutokana na kufungwa na wapinzani wao hao ambao ushindi wao hausaidii chochote. Bao la pili la Malindi liliwekwa kimiani na Khamis Ali ambaye alifunga bao hilo katika dakika ya 50.Bao hilo lilikata moja kwa moja matumaini ya New Afrika ya kusonga mbele. Kwa matokeo hayo, Malindi imemaliza michuano hiyo katika Kundi D kwa kuwa na pointi tatu na kushika nafasi ya tatu wakati New Afrika imeshika nafasi ya nne ikiwa na pointi moja.